પોલીસ સૂત્રો પાસેથી મળતી માહિતિ મુજબ, સાબરમતી પોલીસે ખોરજમાં બાબુભાઈ રબારીના મકાનમાં રહેતા રાજેશકુમાર જંગલીમહતો મલ્લાને હથિયારો સાથે પકડ્યો હતો. સાબરમતી પોલીસે આરોપીના ઘરની તપાસ માટે એસઓજી અને અડાલજ પોલીસની મદદ માગતા તેના ઘરની જડતી લેવામાં આવી હતી. રાજેશ જે ઓરડીમાં રહેતો હતો તેમાં કપડાના થેલા અને પ્લાસ્ટિકની થેલીમાં ડાળી, ડાળખા, બીજવાળો વનસ્પતિજન્ય પદાર્થ મળી આવ્યો હતો. આ પદાર્થ ગાંજો હોવાનું જણાતા એફએએસએલના અધિકારી વાય.એસ. વાઢેર પાસે પૃથક્કરણ કરાવાયું હતું, જેમાં પ્રાથમિક અભિપ્રાય સકારાત્મક આવ્યો હતો.